Սեդեֆ Չաքմաք

Սեդեֆ Չաքմաք (, ), թուրք քաղաքական գործիչ, ԼԳԲՏ իրավունքների համար պայքարող ակտիվիստ։ Առաջին բացահայտ հոմոսեքսուալ անձնավորությունն է, որը Թուրքիայում ընտրվել է որպես պաշտոնյա։

Գործունեություն 
Սեդեֆ Չաքմաքը մեծացել է Անկարայում։ Սոցիոլոգիայի բակալավրի աստիճան է ստացել Գալաթասարայի համալսարանից։

2000 թվականից ի վեր ակտիվ գործունեություն է ծավալում թուրքական ԼԳԲՏ շարժման մեջ։ 2004 թվականին դիմել է թուրքական ԼԳԲՏ «Լամբդա Ստամբուլ» կազմակերպությանը համալսարանի թերթում Թուրքիայի ԼԳԲՏ խնդիրների վերաբերյալ գրելու համար և, այլ ԼԳԲՏ-ի անձանց հետ շփվելով, իր համար բացահայտել է լեսբուհի լինելու ինքնությունը։ Այնուհետև ակտիվ գործունեություն է ծավալել Լամբդա Ստամբուլում, եղել Միջազգային հարաբերությունների հանձնաժողովի և Ակադեմիական հետազոտական հանձնաժողովի անդամ։ 2011-2013 թվականներին համահիմնադրել և ղեկավարել է SPoD LGBTI կազմակերպությունը։

2014 թվականին  Բեշիքթաշ շրջանի քաղաքային խորհրդի տեղական ընտրությունների ժամանակ առաջադրվել է Թուրքիայի  ժողովրդահանրապետական կուսակցությունից՝ չբացահայտելով իր սեռական կողմնորոշումը և ընտրվել է։ Մանդատը ստացել է 2015 թվականի մարտի 2-ին։ Նախքան պաշտոնը ստանձնելը եղել է Բեշիկթաշի քաղաքապետի ԼԳԲՏ-ի հարցերով խորհրդական։

2017 թվականի հոկտեմբերին դարձել է Եվրոպական սոցիալիստների կուսակցության շրջանակներում ԼԳԲՏ պլատֆորմների ցանց Rainbow Rose-ի խորհրդի նախագահ։

Ծանոթագրություններ 

ԼԳԲՏ անձինք
Գալաթասարայի համալսարանի շրջանավարտներ
Թուրքիայի կին քաղաքական գործիչներ
Թուրքիայի Ժողովրդահանրապետական կուսակցության քաղաքական գործիչներ
ԼԳԲՏ իրավունքների ակտիվիստներ
Լեսբուհի քաղաքական գործիչներ